**Конспект за провеждане на изпит по**

Международно договорно право

**I. Обща информация**

|  |  |
| --- | --- |
| Специалност | Право |
| Форма на обучение | Редовна |
| Вид на дисциплината | Избираема |
| Водещ преподавател | Гл. ас. д-р Гергана Гозанска |
| Продължителност на учебния курс | Един семестър |
| Аудиторна заетост | Лекции |
| Оценяване по време на учебния курс (текущо оценяване)\* | Не |
| Наличие на условия за допускане до изпит на редовната изпитна сесия\*\* | Не |
| Брой часове за самостоятелна подготовка | 60 |

**II. Тематично съдържание на учебния курс**

1. Възникване, развитие и кодификация на международното договорно право.

2. Основни източници на международното договорно право.

3. Принципът на добросъвестно изпълнение на задължения по договорите.

4. Взаимодействие на международния договор с международния обичай.

5. Определение и същност на международните договори. Видове.

6. Форма, структура, език и наименование на международния договор.

7. Правоспособност за сключване на международни договори.

8. Сключване на двустранни и многостранни международни договори.

9. Влизане на международния договор в сила. Способи за обвързване с международния договор .

10. Резерви към международните договори – същност, правна сила, видове.

11. Депозиране, регистрация и публикуване на международните договори.

12. Действие на международните договори във времето, пространството и спрямо трети страни.

13. Прекратяване и спиране на действието на международните договори.

14. Тълкуване на международните договори.

15. Поправки и изменения в международните договори.

16. Недействителност на международните договори – същност и основания.

17. Договори разработвани и сключвани от международни организации.

18. Правна уредба на договорите, сключвани от Република България.

**III. Материали за самостоятелна подготовка**

1.Борисов, Орлин, Съвременни проблеми на теорията и практиката на международния

договор, С., 2004.

2. Борисов, Орлин, Международно публично право, С., 2011.

3. Владимиров, Иван, Международно публично право, Ромина, С., 2009.

**IV. Изпитване и оценяване**

**1. Текущо оценяване**

Не се провежда текущо оценяване

**2. Условия за допускане до изпит на редовната сесия**

Не се предвиждат условия за допускане до изпит

**3. Форма и процедура на изпита**

Теоретичните знания по дисциплината ще бъдат доказани чрез провеждане на писмен изпит, съдържащ 2 въпроса от конспекта.

**4. Критерии за оценяване**

Оценката от изпита се формира в зависимост от степента на придобитите знания по дисциплината и умението тези знания бъдат излагани коректно и систематично.

**5. Особени изисквания**

Не се поставят особени изисквания

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.